Ramūnas Abukevičius

Ramūnas Abukevičius (g. 1959 m. birželio 21 d. Kaune) – Lietuvos teatro aktorius, režisierius.

 Biografija 
Tėvas Petras Abukevičius. Teatro magistras. Aktorius ir režisierius. 1975–1976 m. Panevėžio dramos teatre lankė režisieriaus Juozo Miltinio dramos studiją. 1982 m. baigė Lietuvos konservatoriją. 1982 m.–1993 m. Lietuvos dramos teatro, 1994–1999 m. Kauno dramos teatro aktorius. 1993 m. dėstė Lietuvos muzikos akademijoje, 1995–1998 m. Kauno dramos teatro Aukštesniojoje aktorinio meno mokykloje. 2005 m. apsigynė Teatro magistro laipsnį Klaipėdos universitete – „Scenos kalba Lietuvoje. Tradicijos ir novacijos“ (darbas parengtas atsižvelgiant į antroposofinį Rudolfo Šteinerio metodą ir Michailo Čechovo sceninės praktikos įžvalgas. Režisūrinis projektas atliktas taikant M. Čechovo teatro sistemos kūrybos principus ir vadovaujantis jo spektaklio kūrimo rekomendacijomis. 2004 m. įkūrė teatrą „Ramūno Ateljė“. Vaidino, režisavo įvairiuose teatro, kino ir televizijos projektuose.

 Vaidmenys 
Teatras
 Brikas – Tenesis Viljamsas. Katė ant įkaitusio skardinio stogo, 1983 m.
 Hamletas – Viljamas Šekspyras. Hamletas, 1987 m.
 Džeimsas Taironas – Judžinas O Neilas. Ilgos dienos kelionė į naktį, 1989 m.
 Mefibosetas – Oskaras Milašius. Mefibosetas, 1991 m.
 de Sizas – Polis Klodelis. Vidudienio dalybos, 1994 m.
 Bironas – Viljamas Šekspyras. Tuščios meilės pastangos, 1995 m.
 Atgailaujantis (pagal A. Camus romano „Krytis“ idėją) „Ir visada bus per vėlu“ 2004 m.
 Jis (pagal M. Duras pjesės „La Musica antroji“ idėją) „Meilės negali prisiminti“ 2005 m.
 Edgaras (A. Strindbergas) „Mirties šokis“ 2007 m.
 Niuchinas (A. Čechovas) „Apie tabako žalą“. 2008 m.
 Meilužis (paremtas M. Duras pjesės „Siuzana Andler“ idėja) „Viskas priklauso nuo paros laiko“, 2009 m.
 Teodoras (R. Abukevičius) „Pagalvės mokesčio rinkėjas“ 2010 m.
 Žynys (R. Abukevičius) „Sakmė apie Sovijų“ 2011 m.
 Vaidotas (R. Abukevičius) „Hermeticum, trečias kelias iš dviejų galimų“, 2012 m.

TV
 Don Chuanas (G. Figeiredu) Don Chuanas, TV spektaklis 1986 m.
 Ponas Tadas Šatrijos Ragana. Irkos tragedija, TV filmas, 1988 m.

Kinas
 Junas – Atleisk mums, Viešpatie!, 1989 m., rež. Bronius Morkevičius
 Leonardo da Vinci – filme „Leonardo da Vinci“ (rež. R. Gardner) 2004 m. Gardner film studio (JAV)
 Lordas Cornwallis (Britų armijos generolas) – filme „Washington’as karys“ (rež. B. Wise) 2005 m. Cosgrove Meurer Productions (JAV)
 Grafas Wrangleris – filme „Vištvagiai“ (Snapphanar) 2006 m. „Filmlance International AB“ (Švedija).
 Steponas – filme „Sibiro madona“ 2008 m. (rež. Inesa Kurklietytė, LKS, Studija2)
Donaleitis - filme "Donaleitis, XVIII a. Mažosios Lietuvos tautinis kostiumas" 2014 m. (Rež. R. Abukevičius, Inesa Kurklietytė, "Ramūno ateljė")
Teodoras - filme "Pagalvės mokesčio rinkėjas", 2015 m. (Rež. Inesa Kurklietytė, R. Abukevičius, "Ramūno ateljė")

 Režisūros darbai 
 Vydūnas. Žvaigždžių takai, 1996 m.
 Džovanis Bokačas. Dekameronas, 1998 m.
 Tenesis Viljamsas. Vasara ir dūmai, 1999 m.
 Viljamas Liusas. Amhersto gražuolė, 1999 m.
 E. Švarcas. „Sniego karalienė“, 2000 m.
 Pagal A. Camus romano „Krytis“ idėją. „Ir visada bus per vėlu“, 2004 m.
 Pagal M. Duras pjesės „La Musica antroji“ idėją. „Meilės negali prisiminti“, 2005 m.
 A. Strindbergas. „Mirties šokis“ 2007 m.
 A. Čechovas. „Apie tabako žalą“, 2008 m.
 Improvizacijos E. E. Shcmitt pjesės „Smulkūs vedybiniai nusikaltimai“ tema. „Menki santuokos kriminalai“, 2008 m.
 Paremtas M. Duras pjesės „Siuzana Andler“ idėja. „Viskas priklauso nuo paros laiko“, 2009 m.
 R. Abukevičius. „Pagalvės mokesčio rinkėjas“, 2010 m. To paties pavadinimo filmas 2012 m.
 R. Abukevičius „Sakmė apie Sovijų“ lėlių spektaklis, 2011 m.
 M. Duras „Hirosima mano meile“, 2012 m. Ir 2016 m.
 R. Abukevičius „Hermeticum, trečias kelias iš dviejų galimų“, 2012 m.
Dokumentinis - vaidybinis ilgo metražo filmas "Donaleitis. XVIII a. Mažosios Lietuvos tautinis kostiumas", scenarijaus autorius, režisierius, prodiuseris. 2014 m.
Vaidybinis ilgo metražo filmas "Pagalvės mokesčio rinkėjas", scenarijaus autorius, režisierius, prodiuseris. 2015 m.

 Šaltiniai 

Kategorija:Lietuvos aktoriai
Kategorija:Lietuvos teatro režisieriai